open-index/open-wikipedia-markdown huggingface dataset:
సనాతన సారథి

**సనాతన సారథి **ఆధ్యాత్మిక మాస పత్రిక. దీనిని 1958లో శివరాత్రినాడు ఈ సంచికను సత్యసాయిబాబా ప్రారంభించారు.  మొదటి పత్రిక ఫిబ్రవరి 1958 లో విడుదలయింది. ఈ పత్రిక ప్రారంభించేనాటికి సాయిబాబా వయస్సు 32 సంవత్సరాలు. ప్రారంభోత్సవ సమయంలో కొన్ని కాపీలను ప్రచురించి అందరికీ ఉచితంగా ఇవ్వమని స్వామి తెలియజేసాడు. 

భగవాన్ శ్రీ సత్యసాయి బాబా వారి సత్యం, ధర్మం, శాంతి, ప్రేమ అనే భావాలపై సమాచారం ఈ పత్రిక అందిస్తుంది.  సాయి ఆధ్యాత్మిక ప్రసంగాలను విశ్వవ్యాప్తం చేయడానికి  సాయి ఆశ్రమం ఈ  మాసపత్రిక ప్రచురణ ప్రారంభించింది. ఈ  మాస సంపుటి దేశ బాషలన్నింటితో పాటు ఆంగ్లం, సింధీ, నేపాలీ భాషల్లో కూడా ప్రచురించడం ప్రారంభించారు.

ఇది అనంతపురం జిల్లా, పుట్టపర్తిలోని శ్రీ సత్యసాయి బుక్స్ అండ్ పబ్లికేషన్స్ ట్రస్ట్, ప్రశాంతి నిలయం నుండి ప్రచురించబడుతున్నది.  బాబా గారి సందేశాలు (ప్రసంగాలు) తెలుగు సనాతన సారథిలో ఉంటాయి. ఇతర భాషలలో అనువాదాలు ఉంటాయి. ఆధ్యాత్మిక కార్యక్రమాల గురించి కూడా సమాచారం తెలియజేస్తుంది.   ప్రస్తుతం సనాతన సారథి సంపాదకులు వి.వేంకటేశ్వర్లు. ప్రారంభంలో ఈ పత్రిక నిర్వహణకు బాబా సమర్థుడైన వ్యక్తి ప్రొఫెసర్ నారాయణ కస్తూరిని నియమించాడు. నారాయణ కస్తూరి కన్నడ,  ఆంగ్ల సాహిత్యంలో సంబంధం కలిగి,  ఆల్ ఇండియా రేడియోలో  అసిస్టెంట్ డైరెక్టర్‌గా కూడా పనిచేశాడు. సాయి వ్యక్తిగతంగా బెంగళూరు వెళ్లి అవెన్యూ రోడ్‌లోని ‘విచారా దర్పాన్ ప్రెస్‌’ ని సందర్శించి తెలుగు, ఆంగ్ల అక్షరాల కేస్ లతో పాటు ఫుట్-ఆపరేటెడ్ ట్రెడిల్ ప్రింటింగ్ మెషీన్‌ను కొనుగోలు చేసాడు. 1950ల చివరలో ప్రశాంతి నిలయంలో తన నివాసం పక్కనే ‘శ్రీ సత్య సాయి ప్రెస్’ ఏర్పాటు చేసాడు. ముద్రణలో కస్తూరికి సహాయం చేయడానికి, ప్రెస్ లో పనిచేయడానికి వాలంటీర్లను కూడా బాబా నియమించాడు. ప్రచురించవలసిన సమాచారాన్ని సరిచేయడానికి,  సూచించడానికి,  ప్రేరేపించడానికి ప్రతిరోజూ ప్రెస్‌ను బాబా సందర్శించేవాడు. 

## మూలాలు

## బయటి లింకులు
* సనాతన సారథి వెబ్ సైటు. 
* 
* 

వర్గం:తెలుగు ఆధ్యాత్మిక పత్రికలు
వర్గం:1958 స్థాపితాలు
వర్గం:20 వ శతాబ్దపు తెలుగు పత్రికలు
దిబ్బగూడెం లక్ష్మీపురం

left|thumb|250px|దిబ్బగూడెం లక్ష్మీపురం మెయిన్ రోడ్
**దిబ్బగూడెం లక్ష్మీపురం**, ఏలూరు జిల్లా, పెదవేగి మండలానికి చెందిన గ్రామం.. ఇది పెదవేగి శివారు గ్రామం. దిబ్బగూడెం సెంటర్ నుండి పాత విమానాశ్రయానికి వెళ్ళే దారిలో ఉన్నది. గ్రామం సమీపంలో మిరపకుంట చెరువు ఉంది.
ఇక్కడి వ్యవసాయం మెరక పంటల వ్యవసాయం. మొక్కజొన్న, చెరకు, వరి, కొబ్బరి, ప్రొద్దు తిరుగుడు, పామాయిల్ ప్రధాన పంటలు. 
right|150px|thumb|సాయిస్తూపము
వూళ్ళో ఒక ప్రాథమిక పాఠశాల ఉంది. ఒక రామాలయం ఉంది. ఈ గ్రామం సమీపంలో రెండు ప్రధానమైన నిర్మాణాలున్నాయి.
* పాత విమానాశ్రయం (రెండవ ప్రపంచ యుద్ధం కాలంలో కట్టింది) ఆవరణలో జాతీయ నూనె గింజల పరిశోధనా సంస్థను నెలకొలిపారు. 
* దానికి సమీపంలోనే సాయిబాబా గుడి ఉంది. అక్కడ వెయ్యి అడుగుల సాయిస్తూపం ఉంది.
## బయటి లింకులు
*పామ్‌ఆయిల్ పరిశోధనా సంస్థ వెబ్‌సైటు
## మూలాలు
అజాన్

**అజాన్** (ఆంగ్లం : **Adhan** (Athaan) ) (అరబ్బీ : **أَذَان**) అనునది, ఇస్లామీయ ప్రార్థనల పిలుపు లేదా ప్రకటన.ఈ ప్రకటనను చిన్న మసీదుల్లో నయితే భవనం పక్కతలుపు దగ్గరనుండి పెద్ద మసీదుల్లోనయితే స్తంభంపైనుండి ముఅజ్జిన్ బిగ్గరగా అందరికీ వినబడేలా అరుస్తాడు. ముఅజ్జిన్ అంటే అరిచేవాడు లేదా పిలిచేవాడు.కొంతమంది ముఅజ్జిన్లు అజాన్ ను రాగయుక్తంగా శ్రావ్యంగా పాడుతారు కూడా.

## అజాన్ పలుకులు (సున్నీ)

 మాలికి మజహబ్ వారు 4 సార్లకు బదులుగా 2 సార్లు మాత్రమే పలుకుతారు.

 వాక్యం "నిదుర కంటే ప్రార్థన మిన్న" అనునది, ఫజర్-నమాజ్ యొక్క అజాన్ యందు పలుకుతారు.

## అజాన్ గురించి కొన్నిమాటలు
* ఈ 'అజాన్' ను ముహమ్మద్ ప్రవక్త గారు వ్రాయలేదు, అనలేదు, వీరి సహాబా, ఇథియోపియన్ స్వేచ్ఛనివ్వబడిన బానిస అయిన బిలాల్ ఈ అజాన్ ను పాడారు. ముహమ్మద్ ప్రవక్త, ప్రార్థనల పిలుపు కొరకు దీనిని స్థిరపరచారు.
* 1.నేను (ప్రవక్త ) పరదైసు వెళ్ళి ముత్యాల గోపురాలు చూశాను.దాని మురికి కస్తూరిలా ఉంది.అది నా అనుచరులూ, అజాన్ ఇచ్చే ముఅజ్జిన్ లు, ఇమామ్ లకోసమేనని జిబ్రాయిల్ చెప్పారు. (రవహు అబు యలఫీ ముస్నద్)
* 2.అజాన్ పలికే వారి గురించి పునరుత్థాన దినాన సృష్టి సాక్ష్యమిస్తుంది. (బుఖారీ )
* 3.అజాన్ పలికే వారి శవాలకు పురుగులు పట్టవు.వారి దేహాలు రక్తంలో తడిసిన అమరవీరుల దేహాల్లా ఉంటాయి (రవహుత్ తబ్రాని)
* 4.అజాన్ కు వచ్చే బహుమతి ఏమిటో తెలిస్తే భక్తులు కత్తులు దూసుకుంటారు (రవహు అహ్మద్)
* 5.అజాన్ ఇచ్చే వారికి పునరుత్థాన దినాన పొడవాటి మెడలు ఉంటాయి (ముస్లిం)
* అజాన్ ఇచ్చేటప్పుడు, యుద్దసమయంలో చేసే ప్రార్థన తిరస్కరించబడదు. (దావూద్:1058)
* మీలో అతి మంచి వాళ్ళు అజాన్ పలకండి, ఖురాన్ బాగాచదవగలిగేవాళ్ళు ఇమామ్ లుగా ఉండండి (దావూద్:233)
* ఫాతిమాకు హసన్ పుట్టినప్పుడు అతని చెవిలో ప్రవక్త అజాన్ పలుకులు చెప్పారు (దావూద్:2419)
* ఈద్ ప్రార్థన అజాన్ ఇఖామా లేకుందానే ప్రవక్త చేశారు (దావూద్:441)
* అజాన్ విన్నప్పుడు మీరుకూడా అజాన్ పలకండి (బుఖారీ 1:585)
* వర్షాకాలం బురద తొక్కిడి రోజుల్లో ఇళ్ళలోనే నమాజు చేసుకోమని ఇబ్నే అబ్బాస్ చెప్పారు (బుఖారీ 1:590)
* అజాన్ వినపడకుండా సైతాన్ గాలి శబ్దం చేస్తాడు.ఇఖామా తరువాత కూడా విశ్వాసి హృదయాన్నిదారి మళ్ళించి ఎంత ప్రార్థన చేశాడో మరచిపోయేలా చేస్తాడు. (బుఖారీ 1:582)

## అజాన్ తరువాత దుఆ
ముస్లింలు అజాన్ విన్న తరువాత ఈ దుఆ చదువుతారు.

## ఇవీ చూడండి
* ఇఖామా
* నమాజ్

## మూలాలు
* [4] Sahih Imam Muslim Translation into English by Abdul Hamid Siddiqi 
* https://web.archive.org/web/20061216160137/http://www.iad.org/Pillars/athan.html


## బయటి లింకులు
* 17 different Adhan (Athan) Audio files of Sunni Adhans by famous Mueddheens (Reciter of Adhan at a Mosque)
* Audio files of Shia Adhans (Arabic)
* Audio files of Adhans around the Islamic world together with a variety of other Islamic Multimedia

వర్గం:నమాజ్
వర్గం:ఇస్లామిక్ పదజాలము
వర్గం:అరబ్బీ పదజాలము
మన్మథ

**మన్మధ**  తెలుగు సంవత్సరాలలో  29వ సంవత్సరం. ఇది ప్రతీ 60 సంవత్సరాలకొకసారి పునరావృతం అవుతుంది. దీనికి ముందున్న సంవత్సరం జయ, తర్వాత సంవత్సరం దుర్ముఖి. దీని అర్థం మనస్సును మధించేది.  ఈ సంవత్సరం చైత్ర శుద్ధ పాడ్యమి తో ప్రారంభమై ఫాల్గుణ బహుళ అమావాస్య తో పూర్తవుతుంది.

సా.శ. 1895-1896, 1955-1956, 2015-2016 లలో వచ్చిన తెలుగు సంవత్సరానికి **మన్మథ** అని పేరు.

2015 : మన్మధ నామ సంవత్సరం 21 మార్చి 2015 శనివారం ఉగాది నాడు చైత్ర శుద్ధ పాడ్యమి తో  ప్రారంభమై  8 ఏప్రిల్ 2016 శుక్రవారం దుర్ముఖి నామ సంవత్సరం ఉగాదికి ముందు గల ఫాల్గుణ బహుళ అమావాస్య వరకు ఉంది.

## తెలుగు సంవత్సరాలు
**తెలుగు సంవత్సరం** అనగా భారతదేశంలోని  ఆంధ్రప్రదేశ్ , తెలంగాణ , యానాం ప్రాంతాలలో  తెలుగు మాట్లాడే ప్రజల క్యాలెండర్ సంవత్సరం**.** ప్రభవ నుండి అక్షయ వరకు మొత్తం 60 సంవత్సరాలు.

ప్రతి యుగానికి ( యుగం ) 60 సంవత్సరాల చక్రం ఉంటుంది. ఉగాది సంవత్సరంలోని ప్రతి సంవత్సరం జ్యోతిషశాస్త్ర ప్రభావాలు,  సంవత్సరం పేరు ఆధారంగా పంచాంగంలో (ఖగోళ క్యాలెండర్) ఒక నిర్దిష్ట పేరు ఉంటుంది ; ఇది ఆ సంవత్సరం మొత్తం లక్షణాన్ని సూచిస్తుంది.  క్యాలెండర్‌లో 60 సంవత్సరాల పేర్లు ఉన్నాయి.  ప్రతి 60 సంవత్సరాలకు, ఒక నామ చక్రం పూర్తవుతుంది,  తదుపరి సర్వమానవ చక్రంలో పునరావృతమవుతుంది.

## వివిధ సంవత్సరాలలో "మన్మధ"

## సంఘటనలు
* సా.శ. 1895 : భాద్రపద, ఆశ్వయుజ మాసములలో తిరుపతి వేంకట కవులు విజయనగరములో అవధానములు జరిపారు. పుష్యమాసము క్రొత్తపల్లెలో శ్రీ రావు జగ్గారాయనింగారు వీరిచేత శతావధానము చేయించారు. 
* సా.శ. 1896: తిరిగి వీరిచే ఫాల్గుణమాసము న గద్వాల సంస్థానములో శతావధానము జరిగింది. 
* సా.శ. 1955 : కార్తీక బహుళ ద్వాదశి - నాగార్జున సాగర్ ప్రాజెక్టు శంకుస్థాపన జరిగింది.
* సా.శ. 2015 : గోదావరి నది పుష్కరము

## జననాలు
* సా.శ.1775 ఫాల్గుణమాసము : కర్ణాటక సంగీత చక్రవర్తి ముత్తుస్వామి దీక్షితార్ జననం.
* సా.శ.1895 భాద్రపద బహుళ షష్ఠి : విశ్వనాథ సత్యనారాయణ, తెలుగు సాహిత్యవేత్త.
* సా.శ.1956 పుష్య బహుళ పాడ్యమి: ఒద్దిరాజు సీతారామచంద్రరావు - ఒద్దిరాజు సోదరులలో పెద్దవాడు (జ.1887, సర్వజిత్తు).
* సా.శ.1956 మాఘ శుద్ధ సప్తమి : వేదాటి రఘుపతి - అష్టావధాని, రచయిత, పరిశోధకుడు. 
* సా.శ.1956 ఫాల్గుణ బహుళ పంచమి: బెజగామ రామమూర్తి - అష్టావధాని, తెలుగు విశ్వవిద్యాలయం పురస్కార గ్రహీత. 

## మరణాలు
* క్రీ. శ. 1895 : ఫాల్గుణ బహుళ తదియ : మాడభూషి వేంకటాచార్యులు - ప్రముఖ తెలుగు కవి.

## పండుగలు, జాతీయ దినాలు

## మూలాలు

వర్గం:తెలుగు సంవత్సరాలు
భాద్రపద బహుళ షష్ఠి

**భాద్రపద బహుళ షష్ఠి** అనగా భాద్రపదమాసములో కృష్ణ పక్షములో షష్ఠి తిథి కలిగిన రోజు. దీనిని "కృష్ణ పక్ష షష్ఠి" అని కూడా అంటారు. అంటే, పౌర్ణమి తర్వాత వచ్చే ఆరవ రోజు.ఇది కొన్ని సంప్రదాయాలకు, ప్రత్యేక పూజలకు ముఖ్యమైన రోజు. 

## ఈ దినం గల సమయం

* 2025 సెప్టెంబరు 12 న మధ్యాహ్నం 01.45 నుండి సెప్టెంబరు 13 ఉదయం 11.15 వరకు
* 2024 సెప్టెంబరు 22 న మధ్యాహ్నం 15.43 నుండి సెప్టెంబరు 23 ఉదయం 13.50 వరకు

right|thumb|150px|నరేంద్రమోదీ
## సంఘటనలు

## జననాలు
* విశ్వనాథ సత్యనారాయణ **[[1895]], [[సెప్టెంబరు 10|సెప్టెంబరు 10న]] ([[మన్మథ]] నామ సంవత్సర [[భాద్రపద బహుళ షష్ఠి]]) )**
* 1950 వికృతి: నరేంద్ర మోదీ - భారతదేశపు ప్రధానమంత్రి.
* 1956 దుర్ముఖి: కడిమిళ్ళ వరప్రసాద్ - సహస్రావధాని, బహుగ్రంథకర్త.

## మరణాలు

## పండుగలు, జాతీయ దినాలు
*మన్మథ : విశ్వనాథ సత్యనారాయణ జయంతి.

## మూలాలు

వర్గం:భాద్రపదమాసము
ఆశ్వయుజ బహుళ దశమి

**ఆశ్వయుజ బహుళ దశమి** అనగా ఆశ్వయుజమాసములో కృష్ణ పక్షము నందు దశమి తిథి కలిగిన రోజు. 

## సంఘటనలు
2007

## జననాలు
2007

## మరణాలు
* నల - విశ్వనాథ సత్యనారాయణ, ప్రముఖ తెలుగు సాహిత్యవేత్త.

## పండుగలు, జాతీయ దినాలు
* 

## బయటి లింకులు

వర్గం:ఆశ్వయుజమాసము
మల్లెమాల సుందర రామిరెడ్డి

**మల్లెమాల** (ఆగష్టు 15, 1924 - డిసెంబర్ 11, 2011) తెలుగు రచయిత, సినీ నిర్మాత. ఎంఎస్ రెడ్డి పూర్తి పేరు **మల్లెమాల సుందర రామిరెడ్డి** . ఆయన ఇంటిపేరు ‘మల్లెమాల’ను కలం పేరుగా మార్చుకొని దాదాపు 5,000 వేలకు పైగా కవితలు, సినీ గేయాలు రచించి "సహజ కవి"గా ప్రశంసలందుకున్నారు.

## జీవిత విశేషాలు
1924, ఆగస్టు 15 న నెల్లూరు జిల్లా వెంకటగిరి మండలం అలిమిలి లో ఆయన జన్మించారు. మద్రాసులో మొదట ఫోటో స్టుడియో తో వీరి జీవితాన్ని ప్రారంభించారు. ఈయన చెన్నై లో సినిమా థియేటర్ నిర్మించిన తొలి తెలుగు సినీ నిర్మాత. నిర్మాతగా ఆయన తొలి చిత్రం భార్య. శ్రీకృష్ణ విజయం, కోడెనాగు, ఏకలవ్య, పల్నాటి సింహం, అమ్మోరు, ముత్యాల పల్లకి, అంజి, తలంబ్రాలు, అంకుశం, ఆహుతి, అరుంధతి లాంటి చిత్రాలు నిర్మాతగా ఎంఎస్ రెడ్డికి మంచి గుర్తింపు తెచ్చిపెట్టాయి. మొత్తం బాలలతో తీసిన రామాయణం సినిమా జూనియర్ ఎన్టీఆర్ ను బాల నటుడిగా తెరమీదకు తీసుకుని వచ్చింది. *అంకుశం* చిత్రంలో ఆయన ముఖ్యమంత్రి గా నటించాడు.

వీరు స్థాపించిన శబ్దాలయ థియేటర్స్ సినీ డబ్బింబ్, రికార్డింగ్ లో అత్యున్నత సాంకేతిక విలువలు కలిగినదిగా సినీ వర్గాలు చెబుతారు.

###### ఒక కవిగా రచించిన గొప్ప పద్యం ,&nbsp;
రసపిపాస లేని రాలుగాయల మధ్య

చెప్పు కవిత యెంత గొప్పదయిన

కోళ్ల సంతలోన కోహినూరు వజ్రమే,

మహిత వినయ శీల మల్లెమాల.

## మరణం
హైదరాబాద్ ఫిల్మ్ నగర్‌లోని ఆయన స్వగృహంలో 2011, డిసెంబర్ 11 న కన్నుమూశారు. ఆయన తనయుడు శ్యామ్ ప్రసాద్ రెడ్డి కూడా చిత్రనిర్మాత.

## నిర్మించిన సినిమాలు
# కన్నెపిల్ల (1966)
# కొంటెపిల్ల (1967)
# కాలచక్రం (1967)
# హంతకుని హత్య (1967)
# కలసిన మనసులు (1968)
# భార్య (1968)
# శ్రీకృష్ణ విజయం (1971)
# కోడెనాగు (1974)
# ముత్యాల పల్లకి (1976)
# నాయుడుబావ (1978)
# రామబాణం (1979)
# తాతయ్య ప్రేమలీలలు (1980)
# ఏకలవ్య (1982)
# పల్నాటి సింహం (1985)
# తలంబ్రాలు (1986)
# అంకుశం (1989)
# ఆగ్రహం (1991)
# అమ్మోరు (1995)
# రామాయణం (1996)
# అంజి (2004)
# అరుంధతి (2009)

## రచనలు
వీరు రచించిన 'మల్లెమాల రామాయణం' ఒక విశిష్టమైన స్థాయిలో నిలిపింది.

వీరు రచించిన స్వీయచరిత్ర "ఇది నా కథ" ఎందరో సినీ ప్రముఖులని విమర్శించిన నిర్మొహమాటపు రచనగా పేర్కొనవచ్చును.
### సినిమా పాటలు
# శ్రీకృష్ణ విజయం (1971)
# కోడెనాగు (1974) : సంగమం సంగమం అనురాగ సంగమం
# రామయ్య తండ్రి (1974) : మల్లి విరిసింది
# దొరలు దొంగలు (1976) : చెప్పాలనుకున్నాను, దొరలెవరో దొంగలెవరో తెలుసుకున్నాను
# ముత్యాల పల్లకి (1976) : సన్నజాజికి, గున్నమామికి పెళ్ళి కుదిరింది, తెల్లావారకముందే పల్లె లేచింది
# తాతయ్య ప్రేమలీలలు (1980) : వెన్నెల్లో విన్నాను సన్నాయి గీతం
# ఏకలవ్య (1982) : అన్ని పాటలు
# కళ్యాణ వీణ (1983) : వేగుచుక్క మొలిచింది
# తలంబ్రాలు (1986)
# చూపులు కలసిన శుభవేళ (1988) : చూపులు కలసిన శుభవేళ
# పుట్టింటి గౌరవం (1996)

## అవార్డులు
* 1998 : భారత జాతీయ చలనచిత్ర పురస్కారాలు - రామాయణం.
* 2005 : రఘుపతి వెంకయ్య పురస్కారం 

## మూలాలు

## బయటి లింకులు

* ఐ.ఎమ్.డి.బి.లో ఎమ్.ఎస్.రెడ్డి పేజీ.
* మల్లెమాల జీవిత విశేషాలు

వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:తెలుగు కవులు
వర్గం:1924 జననాలు
వర్గం:2011 మరణాలు
వర్గం:తెలుగు కళాకారులు
వర్గం:తెలుగు సినిమా పాటల రచయితలు
వర్గం:నెల్లూరు జిల్లా సినిమా పాటల రచయితలు
వర్గం:నెల్లూరు జిల్లా సినిమా నిర్మాతలు
వర్గం:నెల్లూరు జిల్లా కవులు
వర్గం:నెల్లూరు జిల్లా రచయితలు
మల్లాది (ఇంటి పేరు)

**మల్లాది** తెలుగువారిలో కొందరి ఇంటి పేరు.

## ప్రముఖ వ్యక్తులు
* మల్లాది అచ్యుతరామశాస్త్రి (1872 - 1943) ప్రముఖ నాటక రచయిత, నటులు.
* మల్లాది నరసింహ శాస్త్రి  ఆకాశవాణి హైదరాబాదు కేంద్రంలో మూడు దశాబ్దాలుగా అసిస్టెంట్ స్క్రిప్ట్ ఎడిటరుగా పనిచేసాడు.
* మల్లాది రామకృష్ణశాస్త్రి (1905- 1965) తెలుగు రచయిత.
* మల్లాది వసుంధర  ప్రముఖ రచయిత్రి.
* మల్లాది విశ్వనాథ శర్మ (1900 - 1947) సుప్రసిద్ధ సంస్కృతాంధ్ర పండితులు, రచయిత.
* మల్లాది విష్ణు **(మల్లాది విష్ణు గా సుపరిచితుడు) వై.ఎస్.ఆర్ కాంగ్రెస్ పార్టీ రాజకీయ నాయకుడు,** ఆంధ్రప్రదేశ్ శాసనసభ్యుడు.
* మల్లాది వెంకట కృష్ణమూర్తి  (జ. 13 నవంబరు, 1949) తెలుగు రచయిత.  ఈయన నవలలు, కథలు, యాత్రా రచనలు చేశాడు.
* మల్లాది వేంకట కృష్ణశర్మ నాటక రచయిత.
* మల్లాది వెంకట రామమూర్తి ప్రముఖ న్యాయవాది, రాడికల్ హ్యూమనిస్ట్, హేతువాది.
* మల్లాది వెంకట సత్యనారాయణ రావు (1932 మే 6 - 1996 నవంబరు1) సంగీత విద్వాంసులు, రేడియో కళకారుడు, సంగీత కళానిధి బిరుదాంకితుడు.
* మల్లాది సుబ్బమ్మ. స్త్రీవాద రచయిత్రి, హేతువాది, స్త్రీ స్వేచ్ఛ పత్రిక సంపాదకురాలు. ఎం.వి.రామమూర్తి గారి భార్య.
* మల్లాది సూర్యనారాయణ శాస్త్రి వెలనాటి వైదిక బ్రాహ్మణులు.వీరు సంస్కృత రచయిత.
* మల్లాది సూర్యనారాయణ రంగస్థల రచయిత, దర్శకుడు, నటుడు, కళాకారుల సేవ చేస్తున్న వ్యక్తి.

## మూలాలు

వర్గం:ఇంటిపేర్లు
మజహబ్

**మజహబ్** లేదా సున్నీ న్యాయపాఠశాల.
ఇస్లామీయ న్యాయశాస్త్రాన్ని షరియా అంటారు. షరియా యొక్క మూలాధారం ఖురాన్, సున్నహ్ లు. "వివిధ న్యాయశాస్త్రాల అవలంబీకులైననూ, పరస్పరవైరుధ్యంలేకుండా ఒకే మస్జిద్ లో ప్రార్థనలు చేసెదరు. 
సున్నీ ముస్లింల న్యాయపాఠశాలలు నాలుగు, వారి స్థాపకులు:

* హనఫీ పాఠశాల (స్థాపకులు అబూ హనీఫా)
ఈ పాఠశాల అవలంబీకులకు "హనఫీ"లు అంటారు. ఈ పాఠశాలను స్థాపించినవారు "అబూ హనీఫా" (తారీఖు. 767). ఇతను ఇరాక్లో జన్మించాడు. బంగ్లాదేశ్, పాకిస్తాన్, భారతదేశం, ఆఫ్ఘనిస్తాన్, మధ్యాసియా ఇరాక్, టర్కీ, జోర్డాన్, లెబనాన్, సిరియా, పాలస్తీనా లోని ముస్లింలు ఈ పాఠశాలను అవలంబిస్తారు.
* మాలికి పాఠశాల (స్థాపకులు: మాలిక్ ఇబ్న్ అనస్ మరణం 795) మహమ్మదు ప్రవక్త ఆఖరు సహాబాలను చూసిన ఇతను తన ఆలోచనలను మదీనాలో ప్రవేశపెట్టాడు. ఈ పాఠశాల సున్నీ ముస్లింలలో అధికారికమైన పాఠశాల. ఇతని నిర్వచనాన్ని 'మువత్తా' లో గ్రంథస్తమయింది. ఈ పాఠశాల అవలంబీకులు ఆఫ్రికా ఖండం అంతటా దాదాపు వ్యాపించియున్నారు.
* షాఫయీ పాఠశాల (స్థాపకులు : ముహమ్మద్ ఇబ్న్ ఇద్రీస్ అష్-షాఫయీ మరణం 820). ఇతను ఇరాక్, ఈజిప్టులలో బోధించాడు. ప్రస్తుతం ఇండోనేషియా, దక్షిణ ఈజిప్టు, మలేషియా, యెమన్ ముస్లింలు ఈ పాఠశాలను అవలంబిస్తారు. ఇతను మహమ్మదు ప్రవక్త యొక్క సున్నహ్ ను అమితంగా ప్రాధాన్యతనిచ్చాడు, ఇవన్నియూ హదీసులనుండి గ్రహింపబడినవి. ఈ హదీసులే షరియాకు మూలం.
* హంబలి పాఠశాల (స్థాపకులు: అహ్మద్ బిన్ హంబల్)
*అహ్మద్ ఇబ్న్ హంబల్* (మరణం : 855) బాగ్దాదులో జన్మించాడు. ఇతను షాఫయీ నుండి ఎన్నో విషయాలను అభ్యసించాడు. ఈ పాఠశాలావంబీకులు అరేబియన్ ద్వీపకల్పంలో మెండు.

పై నాలుగు పాఠశాలలన్నియూ వైవిధ్యంగలవి, గాని సున్నీముస్లింలు వీటిన సాధారణంగా సమాన దృష్టితో చూస్తారు.

మజ్ హబ్ విషయంలో సందేహం తలెత్తుతుంది. మజ్ హబ్ అనగా పాఠశాల, మతము గాదు. ముస్లిం సముదాయాలలో ఈ నాలుగు పాఠశాలలు సాధారణంగా కానవస్తాయి. సున్నీ ముస్లింలు ఈ మజ్ హబ్ లను సమాన దృష్టితో చూసిననూ, ఏదో ఒక మజ్ హబ్ ను నిర్దిష్టంగా నిష్టగా పాటించవలెనని బోధిస్తారు. వీటన్నిటికీ మూలం ఖురాన్, హదీసులు మాత్రమేనని మరువగూడదు.

## ఇవీ చూడండి
* ఫిఖహ్

వర్గం:మజహబ్
వర్గం:ఫిఖహ్
టాన్ గ్రామ్

**టాన్ గ్రామ్** (**Tangram**) ఒక గణిత పజిల్. ఇది చైనాలో జన్మించింది. దీనిలో ఏడు ముక్కలు ఉంటాయి. వాటిని 'టాన్స్' అంటారు. అన్ని ముక్కల్ని ఉపయోగించి వివిధ ఆకారాలను తయారుచేయడం ఈ పజిల్ ముఖ్య లక్ష్యం. ముక్కలు ఒకదాని మీద మరొకటి కూర్చోకూడదు.

## చరిత్ర
టాన్ గ్రామ్ సంగ్ రాజుల కాలంలో గుర్తించబడినది. చైనా చరిత్ర రికార్డుల ఆధారంగా టాన్ గ్రామ్ లో మొదటలో ఆరు ముక్కలు ఉండేవి. తర్వాత కాలంలో మరొకటి కలిపి ఏడు ముక్కలతో కొంచెం పెద్ద స్క్వేర్ గా తయారుచేశారు. మింగ్ రాజుల కాలంలో కర్రతో చేసిన వాటితో ఆడుకొనేవారు. మరికొందరి కథనం ప్రకారం టాన్ గ్రామ్ గురించి 1813లో జియాజింగ్ రాజు కాలంలో రచించిన చైనా పుస్తకంలో ప్రస్తావించబడినది.

ఒక చైనా కథలో చాలా ఖరీదైన పింగాణి పలకను తీసుకొని వెళుతుండగా నౌకరు చేయిజారి క్రింద పడుతుంది. పగిలిన ముక్కలను అతికించడానికి చేసిన ప్రయత్నంలో ఆ నౌకరు చాలా చాలా రకాలుగా అమర్చాడు కానీ తిరిగి చదరంగా తయారుచేయలేకపోతాడు. ఆ ప్రయత్నంలో ఎన్నో వేల ఆకారాలలో ఆ ముక్కలను అమర్చాడు. ఇదే నేటి టాన్ గ్రామ్ ప్రారంభం అంటారు చైనీయులు.

పాశ్చాత్య దేశాలలోకి ఇది ఇంచుమించు 19వ శతాబ్దపు మొదట్లో నావికుల ద్వారా చేరినట్లుగా భావిస్తున్నారు. 
టాన్ గ్రామ్ అనే పదం మొదటగా థామస్ హిల్ 1848లో రచించిన *Geometrical Puzzle for the Youth* అనే పుస్తకంలో ఉపయోగించాడు.

ప్రముఖ గణితశాస్త్ర ప్రముఖుడు లూయీ కెరోల్ కి టాన్ గ్రామ్ అంటే చాలా కుతూహలం. ఇతని వద్ద ఒక చైనా పుస్తకం 323 టాన్ గ్రామ్ డిజైన్లు ఉండేవట. నెపోలియన్ కూడా వీటిని కారాగారంలో ఉపయోగించాడని అంటారు. 1903లో సామ్ లాయిడ్ *The Eighth Book Of Tan* అనే పుస్తకంలో ఈ ఆట 4,000 సంవత్సరాల పూర్వ టాన్ అనే దేవుడు కనుగొన్నట్లు పేర్కొన్నాడు. 

సంప్రదాయకంగా టాన్ గ్రామ్ లు రాయి, ఎముక, మన్ను మొదలైన వానితో తయారుచేశారు. ప్రస్తుతం ఎక్కువగా ప్లాస్టిక్ లేదా కలపతో తయారుచేస్తున్నారు.

## ముక్కలు

Sizes are relative to the big square, which is defined as being of width, height and area equal to \scriptstyle{1} ..
* 5 right-angle triangles
** 2 small (hypotenuse of \scriptstyle{1/2} and sides of \scriptstyle{1/2\sqrt{2}})
** 1 medium size (hypotenuse of \scriptstyle{1/\sqrt{2}} and sides of \scriptstyle{1/2})
** 2 large size (hypotenuse of \scriptstyle{1} and sides of \scriptstyle{1/\sqrt{2}})
* 1 square (side of \scriptstyle{1/2\sqrt{2}})
* 1 parallelogram (sides of \scriptstyle{1/2} and \scriptstyle{1/2\sqrt{2}})

Of these 7 pieces, the parallelogram is unique in that its mirror image cannot be obtained by rotation. Thus, it is the only piece that needs to be flipped when forming some silhouettes. Since there is only one such piece, every possible silhouette or its mirror image can be formed with a set of one-sided tangrams (for example, tangrams with a magnetic back that slide on a magnetic board).

## మూలాలు

వర్గం:పజిల్స్
స్థాయి

**స్థాయి** సంగీతంలో ఒక ముఖ్యమైన భాగం. రాగం బిగ్గరగా తీసినప్పుడు వెలువడే ధ్వని అధికంగా ఉంటే తార స్థాయి, ఒక మాదిరిగా ఉంటే మధ్యమ స్థాయి, తక్కువగా ఉంటే మంద్ర స్థాయి అంటారు. రకరకాల పౌనఃపున్యాలున్న ధ్వనులు స్వరాలు అనబడతాయి కనుక, అవి ఏ లెవెల్ లో ఉన్నాయో సూచించేవి స్థాయిలు.

స్వరాన్ని రాసేటప్పుడు అవి ఏ స్థాయిలో పాడాలో సూచించడానికి చుక్క (.) గుర్తు వాడతారు. అక్షరానికి క్రింద చుక్క గుర్తు పెడితే మంద్ర స్థాయి, పైన పెడితే తార స్థాయి, ఏ చుక్క గుర్తు లేకపోతే మధ్యమ స్థాయి అని అర్ధం.

సంగీతంలో మూడు స్థాయిలుంటాయి. అవి.
*1. తార స్థాయి
*2. మధ్యమ స్థాయి
*3. మంద్ర స్థాయి

వర్గం:సంగీతం
గమకం

thumb|గమక ప్రాధాన్యత గలిగిన కీర్తనలు రచించిన ముత్తుస్వామి దీక్షితార్
సప్తస్వరాలలో ఏ స్వరమైనా, తన స్థానాన్ని వదలక తనకు ముందు వెనుక ఉన్న స్వరస్థానాలతో మైత్రి చేసి కలిసి నడవడాన్ని **గమకం** అంటారు. దీక్షితార్ కీర్తనలలో గమకాల ప్రభావం ఎక్కువగా కనిపిస్తుంది.

## రకాలు

చతుర్దండి ప్రకారం మొత్తం పదిహేను రకాల గమకాలు ఉన్నాయి. వీటి వివరాలు సుబ్బరామ దీక్షితులవారు రచించిన'సంగీత సంప్రదాయ ప్రదర్శిని'లో లభిస్తున్నాయి:

తిరుప: స్ఫురితశ్చైవ కంపితో లీన ఇత్యపి

ఆందోలితో వలిశ్చాథ త్రిభిన్న: కురుళీహతౌ 

ఉల్లాసిత: ప్లావితశ్చ హుంపితో ముద్రితస్తథా 

నామితో మిశ్రితశ్చేతి భేదా: పంచదశ స్మృతా:

*1. తిరుపము
*2. స్ఫురితము
*3. కంపితము
*4. లీనము 
*5. ఆందోలితము
*6. వలి
*7. త్రిభిన్నము 
*8. కురుళీ 
*9. ఆహతము
*10. ఉల్లాసితము 
*11. ప్లావితము
*12. హుంపితము
*13. ముద్రితము
*14. నామితము
*15. మిశ్రితము

ఇతరుల భావన ఇలా ఉన్నది: 

మొత్తం పది రకాల గమకాలు:
*1. ఆరోహణ,
*2. అవరోహణ,
*3. ఢాలు
*4. కంపితం
*5. స్ఫురితం
*6. ఆహతం
*7. ప్రత్యాహతం
*8. ఆందోళితం
*9. త్రిపుచ్ఛం
*10. మూర్ఛన

## మూలాలు

వర్గం:సంగీతం
తుమరాడ సంగమేశ్వరశాస్త్రి

**తుమరాడ సంగమేశ్వరశాస్త్రి** (1874 - 1932) ప్రముఖ వీణా విద్వాంసులు. వీరు పాలకొండ తాలూకా బిటువాడ అగ్రహారంలో సోమయాజి, గున్నమ్మ దంపతులకు జన్మించారు. తన ఎనిమిదవ ఏట సుప్రసిద్ధ గాయకులు నందిగానం వెంకయ్య వద్ద సంగీతం నేర్చుకోవడానికి బొబ్బిలి వెళ్ళారు. కొంతకాలం తరువాత వీణావాదన నేర్చుకోవడం ప్రారంభించారు. తరువాత పరవస్తు వెంకట రంగాచార్యులు విశాఖపట్టణంలో గోడే వారి ఆస్థానంలో కచేరీ చేయించి సత్కరించారు. తరువాత కసింకోట జమిందారు ఆదరానికి పాత్రులైనారు. తల్చూరి సింగరాచార్యులు వీరి ప్రతిభను గుర్తించి చెన్నై తోడ్కొనిపోయి అక్కడ తన విద్యా వైదుష్యాన్ని ప్రదర్శించారు. అక్కడి 'శ్రీకృష్ణ గానసభ' సువర్ణ కంకణమిచ్చి సన్మానించింది. పిఠాపురం మహారాజు తన ఆస్థాన వైణికునిగా నియమించుకున్నారు. వీరి కీర్తి మహారాజు ప్రాపున గాయక లోకంగా విస్తరించింది. రాజావారు తన మిత్రుడైన రవీంద్రనాధ టాగూరుతో పరిచయం కల్పించారు. టాగూరు తనతో కోల్కతా తీసుకొని వెళ్ళి రెండు నెలలపాటు వీరి గాన మాధుర్యాన్ని విన్నారు. శాంతినికేతన్ లో విద్యార్ధులకు వీణలో శిక్షణ ఇవ్వడానికి నియమించారు.

శాస్త్రిగారి వీణాసాధన అపూర్వం; మామూలు త్రిస్థాయిని నాలుగవ కాలంలో వెయ్యి ఆవృత్తులు వీణను దించకుండా వాయించడమే కాక "నాగబంధ సాధనం" అనే ఇంకొక విధానాన్ని అభ్యసించారు. అలంకారాలలో ఉన్న స్వర గ్రామంలో ముందుకు, వెనుకకు పాము మెలికలు తిరిగేట్లు వేదపాఠకులు ఘనాన్ని వల్లెవేసినట్లు చేసే సాధనకు నాగబంధమని పేరు. ఇలా సాధన చేయడం వలన వీరి వ్రేళ్ళకు బలం, వేగం, మాధుర్యం అద్భుతంగా అబ్బినవి. ఘనం మీటులలో కత్తెరమీటు అతని సొమ్ము. స్వర విన్యాసానికి తనకు సప్తస్వర స్థానాలు అక్కరలేనట్లు ఒక్క స్వరస్థానం లోనే స్వరలోకాన్ని సృజిస్తూ వీరు వీణను వాయించేవారు. వీరి జీవితమంతా నాద బ్రహ్మోపాసనలోనే లగ్నమవటం చేత ధనార్జన ఆశ ఉండేది కాదు. వీరు నిరాడంబర జీవులు, సాత్విక స్వభావులు. 'గణనాయకం శుభదాయకం' అనే ఒక కీర్తనను కల్యాణి రాగంలో సంగమేశ్వర ముద్రతో రచించారు.

అంబ ఐహికమూర్తియే వీణ అని వీరి వాదన. తనకు మరణమాసన్నమైనది ముందే గ్రహించిన శాస్త్రి గారు ఓపిక తెచ్చుకొని, వీణను తన గుండెలపై పెట్టుకుని ఆనంద బైరవి రాగము ఆలపిస్తూ తృప్తిగా కన్ను మూశారు.    వీరు మరణశయ్యపై కూడా మహత్తర శ్రుతితో ఆనందభైరవి రాగం ఆలపిస్తూ తన ఆత్మను నాదబ్రహ్మలో ఐక్యం చేసుకున్నారు.

## మూలాలు
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.
*సంగీత ప్రయోగ దీపిక, ముక్తావళీ మాథుర్, ముద్రా బుక్స్, విజయవాడ, 2004.

వర్గం:1874 జననాలు
వర్గం:1932 మరణాలు
వర్గం:తెలుగువారిలో సంగీతకారులు
వర్గం:శ్రీకాకుళం జిల్లా సంగీత విద్వాంసులు
వర్గం:ఆంధ్రప్రదేశ్ వైణికులు
వర్గం:తెలుగువారిలో వైణికులు
పరవస్తు

thumb|పరవస్తు ఇంటి పేరుగా గల చిన్నయసూరి
**పరవస్తు** తెలుగువారిలో కొందరి ఇంటి '''పేరు'''.
వీరు మద్రాసులోని పరవస్తు మఠానికి చెందిన వారు. అక్క డ నుంచి ఆంధ్ర దేశం వలస వచ్చి స్థిర పడ్డారు. దానితో వీరి ఇంటి పేరు పరవస్తు గా స్థిర పడింది. పరవస్తు అంటే ఇహపరము కానిది, భగవంతునికి సంబంధించినది అనే అర్థాలున్నాయి. తోలుత వీరంతా వైష్ణవ ప్రచారాన్ని విశేషంగా నిర్వహించారు. చాత్తాద శ్రీవైష్ణవ శాఖకు చేందిన వారు. గార్గేయ గోత్రం, ఆపస్థంబ సూత్రం, యుజుర్వేద శాఖాద్యాయులు.
## ప్రముఖ వ్యక్తులు
* పరవస్తు చిన్నయసూరి :  తెలుగు రచయిత, పండితుడు. ఆయన రచించిన బాలవ్యాకరణం, నీతిచంద్రిక చాలా ప్రసిద్ధి గాంచాయి.
* పరవస్తు వెంకట రంగాచార్యులు : సంస్కృతాంధ్ర పండితుడు, ప్రముఖ తత్వవేత్త, చెప్పుకోదగిన తెలుగు కవి. తర్కము, వ్యాకరణాలలో నిష్ణాతుడు.
* పరవస్తు వెంకయ్య సూరి
* పరవస్తు ఫణిశయన సూరి 
* పరవస్తు లోకేశ్వర్
* పరవస్తు నాగసాయి సూరి : కేంద్ర సమాచార ప్రసార మంత్రిత్వశాఖలో సీనియర్ గ్రేడ్ అధికారి. యోజన మాసపత్రిక సంపాదకులు. పూర్వ ఉపరాష్ట్రపతి ముప్పవరపు వెంకయ్యనాయుడు గారికి మీడియా అధికారిగా సేవలు అందించారు.

## సంస్థలు
* పరవస్తు పద్య పీఠం

**ఆధ్యాత్మికం**
* పరవస్తు అయ్యవారు

## గ్రామాలు

* పరవస్తురామన్నపేట

## మూలాలు

వర్గం:ఇంటిపేర్లు
లిండ్సే లోహాన్

**లిండ్సే డీ లోహన్** (జననం 1986 జూలై 2  ) ఒక అమెరికన్ నటి, గాయని, గీతరచయిత, నిర్మాత, వ్యాపారవేత్త.  న్యూయార్క్‌లో పుట్టి పెరిగిన లోహన్ చిన్నతనంలో ఫోర్డ్ కార్లకు మోడలింగ్ చేసింది. టెలివిజన్ సోప్ ఒపెరా *అనదర్ వరల్డ్‌లో* 10 సంవత్సరాల వయస్సులో రెగ్యులర్‌గా కనిపించింది. వాల్ట్ డిస్నీ పిక్చర్స్ చిత్రం *ది పేరెంట్ ట్రాప్* (1998) లో ఆమెకు మంచి అవకాశం వచ్చింది. ఈ చిత్రం విజయంతొ టెలివిజన్ చలనచిత్రాలైన *లైఫ్-సైజ్* (2000), *గెట్ ఎ క్లూ* (2002) ల్లోను, *ఫ్రీకీ ఫ్రైడే* (2003), *కన్ఫెషన్స్ ఆఫ్ ఎ టీనేజ్ డ్రామా క్వీన్* (2004) సినిమాలలోనూ కనిపించింది.

## జీవిత విశేషాలు
లిండ్సే లోహన్ 1986 జూలై 2 న, న్యూయార్క్ నగరంలోని ది బ్రోంక్స్ బరోలో జన్మించింది.   న్యూయార్క్‌, లాంగ్ ఐలాండ్‌లోని మెరిక్, కోల్డ్ స్ప్రింగ్ హార్బర్‌లో పెరిగింది.  ఆమె దినా,  మైఖేల్ లోహన్ ల పెద్ద సంతానం.  మాజీ వాల్ స్ట్రీట్ వ్యాపారి అయిన ఆమె తండ్రి అనేక సందర్భాల్లో చట్టపరమైన ఇబ్బందుల్లో పడ్డాడు,   ఆమె తల్లి మాజీ గాయని, నర్తకి.  లోహన్‌కు ముగ్గురు చిన్న తోబుట్టువులు ఉన్నారు. వీరంతా మోడల్స్ లేదా నటులు. మైఖేల్ జూనియర్ (*ది పేరెంట్ ట్రాప్ లో* నటించాడు) అలియానా ("అలీ"), డకోటా "కోడి" లోహన్. లోహన్ ఐరిష్, ఇటాలియన్ వారసత్వానికి చెందినది. ఆమె కాథలిక్ గా పెరిగింది.  లోహన్ కోల్డ్ స్ప్రింగ్ హార్బర్ హై స్కూల్, శాన్ఫోర్డ్ హెచ్ కాలౌన్ హైస్కూలు లలో చదివింది.    

లోహన్ తల్లిదండ్రులు 1985 లో వివాహం చేసుకున్నారు, లిండ్సే మూడు సంవత్సరాల వయసులో వళ్ళు విడిపోయారు, తరువాత తిరిగి కలుసుకున్నారు.   మళ్ళీ 2005 లో విడిపోయారు. 2007 లో వారి విడాకులు తీసుకున్నారు.  

లోహన్ తొలుత నటించిన పాత్రల వలన ఆమెకు చిన్ననాడే స్టార్డమ్ వచ్చింది.స్లీపర్ హిట్, *మీన్ గర్ల్స్* (2004) లు టీనేజ్ ఐడల్‌గా ఆమె స్థితిని ధ్రువీకరించాయి.. *హెర్బీ: ఫుల్లీ లోడెడ్* (2005) లో నటించిన తరువాత, లోహన్ వ్యక్తిగత సమస్యలు, చట్టపరమైన ఇబ్బందుల కారణంగా తీవ్రమైన మీడియా కవరేజీకి వచ్చింది. అలాగే మాదకద్రవ్య దుర్వినియోగం కారణంగా అనేక సార్లు పునరావాస కేంద్రాల్లో ఉంది. ఈ కాలంలో ఆమె అనేక పాత్రలను కోల్పోయింది. ఆమె కెరీర్, పబ్లిక్ ఇమేజ్‌ దెబ్బతిన్నాయి. ఆ తరువాత, ఆమె *ఎ ప్రైరీ హోమ్ కంపానియన్* (2006), *జస్ట్ మై లక్* (2006), *బాబీ* (2006), *చాప్టర్ 27* (2007) చిత్రాలలో నటించింది. 2010 లలో, ఆమె కొన్ని చిత్రాలలో నటించింది. వాటిలో ముఖ్యమైనవి *మాచేట్* (2010), *లిజ్ & డిక్* (2012), *ది కాన్యన్స్* (2013). లోహన్ అప్పుడు డాక్యుమెంట్-సిరీస్ *లిండ్సే* (2014), బ్రిటిష్ సిరీస్ *సిక్ నోట్* (2018), MTV రియాలిటీ షో *లిండ్సే లోహన్స్ బీచ్ క్లబ్* (2019), *ది మాస్క్డ్ సింగర్ ఆస్ట్రేలియా* (2019-ప్రస్తుతం). లండన్ వెస్ట్ ఎండ్ ప్రొడక్షన్ ఆఫ్ *స్పీడ్-ది-ప్లోవ్* (2014–15) లో కూడా ఆమె నాటక రంగ ప్రవేశం చేసింది.

లోహన్ కాసాబ్లాంకా రికార్డ్స్ క్రింద సంగీత పరిశ్రమలో పేరు తెచ్చుకుంది, రెండు స్టూడియో ఆల్బమ్‌లను విడుదల చేసింది. అవి, ప్లాటినం-సర్టిఫైడ్ *స్పీక్* (2004), బంగారు-సర్టిఫికెట్ తెచ్చుకున్న *ఎ లిటిల్ మోర్ పర్సనల్ (రా)* (2005). లోహన్ ఫ్యాషన్‌లో *దూసుకెళ్లి*, *6126* అనే పేరుతో తనదైన శ్రేణిని ప్రారంభించింది. 2009 లో ఇమ్మాన్యుయేల్ ఉంగారోకు కళాత్మక సలహాదారుగా కొంతకాలం పనిచేసింది. 2016 నుండి, ఆమె గ్రీస్‌లో వరుస నైట్‌క్లబ్‌లు, రిసార్ట్‌లను అభివృద్ధి చేసింది.

## మూలాలు


వర్గం:హాలీవుడ్ సినిమా తారలు
ప్రైవేటు పాటలు

గ్రామ్‌ఫోను కనిపెట్టి, ఆ పరికరం మీద పాటలు వినడం మొదలు పెట్టిన దగ్గరనుండి లలిత సంగీత ప్రభవం ప్రారంభమయింది. సినిమా పాట కాకుండా వచ్చిన రికార్డులన్నీ కూడ లలిత సంగీతంగా పిలవబడ్డాయి. తెలుగులో ఈ పాటలు చాలా ప్రాచుర్యం చెందాయి. ఎస్. రాజెశ్వరరావు పాడిన పాటలు, రావు బాలసరస్వతి పాడిన పాటలు ఎంతగానో ప్రసిద్ధి చెందాయి. అలాగే సాలూరు రాజేశ్వరరావు, రావు బాలసరస్వతి పాడిన పాటలు 1940-50లలో అప్పటి యువతీ యువకులను ఎంతగానో అలరించాయి.

ఘంటసాల పాడిన పాటలు ఎంతగానో ప్రసిద్ధి కెక్కాయి. ఆయన పాడిన పోలీసు వెంకటస్వామి, అత్తలేని కోడలు ఉత్తమురాలు వంటి పాటలు చాలా పేరు తెచ్చుకున్నాయి. అలాగే ఆయన పాడిన కుంతీ విలాపము, పుష్ప విలాపము పద్యాలు శ్రోతలను కట్టిపడేశాయి.

వర్గం:సంగీతం
వర్గం:సాహిత్యం

ప్రైవేట్ పాటలు చెవులకు వినడానికి వినసొంపుగా ఉంటాయి. ఏ రంగంలో ఆయన బాధలో ఉన్నప్పుడు పాటలో వింటే మనసుకు ఎంతో ఉల్లాసం, ఉత్సాహం కలగిస్తాయి. రాను రాను టెక్నాలజీ ఉపయోగించుకుని మరిన్ని పాటలతో ఈ సమాజన్నీ చైతన్య పరుస్తుంది. ఒకవేళ మన ముందు తరాలవారికి ఒకప్పటి ప్రపంచం ఏ విధంగా ఉందో తెలియజేయడానికి ఇలాంటి పాటలు ఎంతగానో ఉపయోగపడతాయి.
చంపానేర్-పావగఢ్

right|thumb|200px|<center> పావగఢ్ కొండపైకి వెళ్ళడానికి వీలు కల్పించే రోప్‌వే సౌకర్యం </center>
right|thumb|200px|<center> చంపానేర్-పావగఢ్ ప్రాంతంలోని ఒక పురాతనమైన కోట శిథిలం </center>
right|thumb|200px|<center> పావగఢ్ ప్రపంచ వారసత్వ జాబితాలో చేర్చబడినట్లు తెలియజేస్తున్న ఫలకం </center>
right|thumb|200px|<center> రోప్‌వే పైనుంచి వెళ్తున్నప్పుడు కన్పించే సుందర ప్రకృతి దృశ్యాలు </center>

భారతదేశంలోని ప్రముఖ పర్యాటక ప్రదేశాలలో ఒకటైన **చంపానేర్-పావగఢ్** ప్రదేశాలు గుజరాత్ రాష్ట్రంలోని పంచ్‌మహల్ జిల్లాలో హలోల్ వద్ద ఉన్నాయి. 2004లో యునెస్కో ప్రపంచ వారసత్వ జాబితాలో స్థానం సంపాదించిన ఈ అపురూపమైన చారిత్రక ప్రదేశాలలో ఎత్తయిన పావగఢ్ కొండపై ఉన్న కాళికామాత దేవాలయం ప్రసిద్ధమైనది. ఈ ప్రాంతంలోనే ఎత్తయిన కొండపై ఉన్న కోట సా.శ.16వ శతాబ్దంలో గుజరాత్‌కు రాజధానిగా విలసిల్లింది. ఈ పరిసర ప్రాంతంలోనే సా.శ.8వ శతాబ్దం నుంచి 14వ శతాబ్దం వరకు నాటి ఎన్నో కోటలు, రాజప్రసాదాలు, పురాతన కట్టడాలు, మతపరమైన కట్టడాలు మన్నగినవి నేటికీ చూడవచ్చు.

## చంపానేర్-పావగఢ్ చరిత్ర
వనరాజ్ చావడ రాజు తన భార్య చంపా పేరిట పావగఢ్ కొండ దిగువ ప్రాంతంలో చంపానేర్‌ను స్థాపించాడు. ఆ తరువాత పటాయి రావల్ కుటుంబం ఈ ప్రాంతాన్ని పాలించింది. నవరాత్రి ఉత్సవ సమయంలో కాళికామాత నృత్యం చేస్తుండగా చివరి పటాయి రాజు జైసింహ్ చెడుచూపుల వల్ల దేవత శాపానికి గురైనట్లు, తత్ఫలితంగా గుజరాత్ చక్రవర్తి ముహమ్మద్ బెగ్డా పావగఢ్‌ను ఆక్రమించినట్లు కథ ప్రచారంలో ఉంది. పటాయి రాజు ముహమ్మద్ బెగ్డా చేతిలో ఓడి చంపబడినాడు. ఆ తరువాత కొద్దికాలానికి బెగ్డా తన రాజధానిని దౌత్యకారణాల వల్ల అహ్మదాబాదు నుంచి చంపానేర్‌కు మార్పుచేశాడు. రాజధానిని చంపానేర్‌కు మార్చిన తరువాత బెగ్డా ఈ ప్రాంతంలో పలు కట్టడాలను నిర్మించాడు. అందులో ముఖ్యమైనవి చంపానేర్ కోట, ఓరా మసీదు, మాండవి, కీర్తిస్తంభము, షాల్క్ దేవాలయం, జామా మసీదు, నగీనా మసీదు, కేవ్డా మసీదు మున్నగునవి.

## కాళికామాత దేవాలయం
చంపాగఢ్-పావనేర్ ప్రాంతంలో అతిముఖ్యమైన పర్యాటక ప్రదేశం కాళికామాత దేవాలయం. 550 మీట్లర్ల (1523 అడుగులు) ఎత్తయిన కొండపై ఉన్న ఈ దేవాలయ సందర్శనకై దూరప్రాంతాల నుంచి ఏడాది పొడవునా పర్యాటకులు వస్తుంటారు. కొండపై వెళ్ళడానికి రోప్‌వే సౌకర్యం ఉండటం మరొక ఆకర్షణ. రోప్‌వే దిగిన తరువాత మళ్ళీ 250 మెట్లు ఎక్కవలసి ఉంటుంది. వాహనాలు వెళ్ళు గుట్తపై ఉన్న పీఠభూమి ప్రాంతాన్ని మాచి ప్రాంతంగా పిలుస్తారు.

## రోప్‌వే ప్రమాదం
2003, జనవరి 19 ఆదివారము నాడు పావగఢ్ కొండపైకి యాత్రికులను తీసుకొని వెళుతున్న రోప్‌వే రెండు వాహనాలు నేలపై పడి 9 యాత్రికులు మృతిచెందగా మరో 45 మంది గాయపడ్డారు.
## చంపానేర్-పావగఢ్ - కొన్ని విశిష్టతలు
* ప్రముఖ సంగీత విద్వాంసుడు బైజూ బవ్రా పావగఢ్ ప్రాంతానికి చెందినవాడు.
* చంపానేర్-పావగఢ్ ప్రాంతం అహ్మదాబాదు నుంచి 190కిలోమీటర్లు, వదోదర నుంచి 50 కిలోమీటర్ల దూరంలో ఉంది.
* చంపానేర్ ప్రాంతం పచ్‌మహల్ జిల్లా ముఖద్వారంగా పరిగణించబడుతుంది.

## బయటి లింకులు
* UNESCO Fact Sheet
* UNESCO World Heritage Center: Champaner-Pavagadh Archaeological Park

## మూలాలు

వర్గం:భారతదేశం లోని ప్రపంచ వారసత్వ ప్రదేశాలు
వర్గం:గుజరాత్
వర్గం:గుజరాత్ పర్యాటక ప్రదేశాలు
సామాజిక సంస్కరణలు

**సామాజిక సంస్కరణలు** : సమాజంలో, సామాజిక అసమానతలను తొలగించడానికి, సమ-సమాజ నిర్మాణానికి, సామాజిక అభివృద్ధికొరకు, మేధావులు, సంఘ-సంస్కర్తలూ చేపట్టే కార్యక్రమాలు. భారత్ లోనే గాక ప్రపంచం నలుమూలలలో సామాజిక దౌర్బల్యాలు, దుశ్చర్యలు, నేరాలు జరిగేవి. వీటికి మూలం అంధవిశ్వాసాలు, నిరక్షరాశ్యత, అపవిశ్వాసాలు, మతమౌఢ్యాలు వగైరా.
వీటికి ఉదాహరణలు; అంటరాని తనం, బాల్య వివాహాలు, సతీ సహగమనం, మానవ బలులు వగైరా.

ఇలాంటి సామాజిక జాడ్యాలను రూపుమాపడానికి, కొందరు విజ్ఞులు, సమాజంలో జాగృతి తీసుకు వచ్చి, నాగరిక జీవన ప్రవృత్తులను నేర్పారు వీరిని సామాజిక సంస్కర్తలుగా వ్యవహరిస్తారు.

కొందరు సామాజిక సంస్కర్తలు : రాజా రామ్మోహన రాయ్, కందుకూరి వీరేశలింగం పంతులు.

## ఇవీ చూడండి
* సాంస్కృతిక పునరుజ్జీవనం
* సామాజిక న్యాయం
* సంఘ సంస్కర్తలు
* కులనిర్మూలన
* సమ సమాజం
* సెక్యులరిజం

## మూలాలు

వర్గం:సామాజిక సంస్కరణలు
వర్గం:సెక్యులరిజం
ప్రపంచ మస్జిద్ ల జాబితా

**ప్రపంచ మస్జిద్ ల జాబితా** లేదా **ప్రపంచ మసీదుల జాబితా**

## ప్రపంచ మస్జిద్ ల జాబితా
## ఆసియాలోని మస్జిద్ లు
### సౌదీ అరేబియా
* మస్జిద్-అల్-హరామ్; మక్కా, సౌదీ అరేబియా - ఇస్లాంలో ప్రథమ పవిత్ర క్షేత్రం 
* మస్జిద్-ఎ-నబవి; మదీనా, సౌదీ అరేబియా - ఇస్లాంలో రెండవ పవిత్ర క్షేత్రం 
* మస్జిద్-ఎ-ఖుబా; మదీనా. ఇస్లామీయ మొదటి మస్జిద్.

### ఇజ్రాయెల్
* బైతుల్-ముఖద్దస్; జెరూసలేం, ఇస్రాయెలు
* మస్జిద్ అల్-అఖ్సా; జెరూసలెం, ఇస్రాయీలు - ఇస్లాంలో మూడవ పవిత్రక్షేత్రం 

### సిరియా
* ఉమయ్యద్ మస్జిద్; డెమాస్కస్, సిరియా
### ఇరాక్
* ఇమామ్ అలీ మస్జిద్; నజఫ్, ఇరాక్ - షియా ముస్లిం ల పవిత్రక్షేత్రం
### టర్కీ
* హాజియా సోఫియా; ఇస్తాంబుల్, టర్కీ - 
* సుల్తాన్ అహ్మద్ మస్జిద్ (నీలి మస్జిద్); ఇస్తాంబుల్, టర్కీ. 
* హకీ బైరామ్ మస్జిద్; అంకారా, టర్కీ http://www.HaciBayramiVeli.com
### పాకిస్తాన్
* ఫైసల్ మస్జిద్; ఇస్లామాబాద్, పాకిస్తాన్ - వైశాల్యం ప్రకారం ప్రపంచంలోనే పెద్ద మస్జిద్ 
* బాద్ షాహి మస్జిద్; లాహోర్, పాకిస్తాన్ - మొఘల్ కాలంలో పెద్ద మస్జిద్.

### చైనా
* హ్యుయీషెంగ్ మస్జిద్ చైనా లోని 1,300 సంవత్సరాల పురాతన మస్జిద్.
### ఇరాన్
* షాహ్ మస్జిద్; ఇస్ఫహాన్, ఇరాన్.

## యూరప్ లోని మస్జిద్‌లు

* మెజ్ ఖితా మస్జిద్; కార్డోబా, స్పెయిన్ - 10వ శతాబ్దం నాటి మూర్‌ల మస్జిద్

## ఉత్తర అమెరికాలోని మస్జిద్‌లు

* మదర్ మస్జిద్ అమెరికా; ఉత్తర అమెరికా లోని అతి పురాతన మస్జిద్.

## భారతదేశంలోని మస్జిద్ ల జాబితా

* జామా మస్జిద్, ఢిల్లీ. భారతదేశంలోని పెద్ద మస్జిద్ లలో ఒకటి.

## ఆంధ్ర ప్రదేశ్ లోని మస్జిద్ ల జాబితా

* మక్కా మస్జిద్ : హైదరాబాదు. ఆంధ్రప్రదేశ్ లోని పెద్ద మస్జిద్ లలో ఒకటి.

## ఇవీ చూడండి
* ఇస్లామీయ నిర్మాణాలు
* మస్జిద్
## సూచికలు

వర్గం:ప్రపంచ మస్జిద్ ల జాబితా
వర్గం:మస్జిద్‌లు
వర్గం:జాబితాలు
గోపాలపురం (హనుమకొండ)

**గోపాలపురం,** తెలంగాణ రాష్ట్రం, హన్మకొండ జిల్లా, హన్మకొండ మండలం లోని గ్రామం. ఈ ఊరు హనుమకొండకు అతి దగ్గరలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి  చేర్చారు.  ఆ తరువాత 2021  లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.

## గ్రామ జనాభా
2011 భారత జనాభా లెక్కలు ప్రకారం గ్రామంలోని జనాభా మొత్తం 9,620, అందులో పురుషుల సంఖ్య 4,878 మందికాగా స్త్రీలు 4,742 మంది ఉన్నారు.గ్రామ పరిధిలోని నివాస గృహాల సంఖ్య 2,331

## దేవాలయాలు
వెంకటేశ్వర స్వామి దేవాలయం అతి పురాతనమైంది. స్వామి వారి పాదాలు ప్రత్యేక ఆకర్షణ. ఆలయం పునరుద్ధరణలో ఉంది.

## మూలాలు


## వెలుపలి లంకెలు
ద్వారకాపురం (తవణంపల్లి)

**ద్వారకాపురం **, చిత్తూరు జిల్లా, తవణంపల్లె మండలానికి చెందిన  రెవెన్యూయేతర గ్రామం.

thumb|250px|ద్వారకాపురం గ్రామం మెయిన్ రోడ్
right|thumb|250px|ద్వారకాపురం గ్రామం బస్ షెల్టర్
### మంచినీటి వసతి
ఇక్కడ మంచి నీటి వసతి ఉంది.
### విద్యుద్దీపాలు
ఈ గ్రామానికి విద్యుద్దీప వసతి ఉంది.
### తపాలా సౌకర్యం
తపాల సౌకర్యమున్నది.
## ప్రధాన పంటలు
ప్రదాన పంటలు మామిడి , బెల్లం, అరగొండ బెల్లం రాష్ట్రం లోనే అనకాపల్లి తరువాత రెండవ స్థానంలో ఉంది. చింతపండు, టెంకాయలు, ధాన్యాలు, చెరకు, బెల్లం, వేరుశనగ పంటలు కూడా పండించబడుతుంటాయి.
## ప్రధాన వృత్తులు
వ్యవసాయం, వ్వవసాయాధారిత పనులు ఇక్కడి ప్రధాన, వృత్తి.
## మూలాలు

## వెలుపలి లంకెలు
1750

**1750** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 24: ఇస్తాంబుల్‌లో జరిగిన అగ్ని ప్రమాదంలో 10,000 ఇళ్లు ధ్వంసమయ్యాయి. 
* ఫిబ్రవరి 15: దక్షిణ అమెరికాలో స్పెయిన్, పోర్చుగల్ భూభాగాల మధ్య సరిహద్దు రేఖ ఉరుగ్వే నది అని రెండు దేశాలూ అంగీకరించిన తరువాత, స్పానిష్ గవర్నరు, జెస్యూట్లను నది వెంట ఉన్న ఏడు ఇండియన్ వలసలను ఖాళీ చేయమని ఆదేశించాడు (శాన్ ఏంజెల్, శాన్ నికోలస్, శాన్ లూయిస్, శాన్ లోరెంజో, శాన్ మిగ్యూల్, శాన్ జువాన్, శాన్ బోర్జా). 
* జూన్ 24: అదనపు ఇనుప పని వ్యాపారాలను పూర్తి చేయకుండా నిషేధించడం ద్వారా అమెరికాలో తయారైన వస్తువులపై పరిమితి విధించే ఉద్దేశంతో రూపొందించిన ఐరన్ చట్టాన్ని బ్రిటిషు పార్లమెంటు ఆమోదించింది. అదే సమయంలో, బ్రిటిష్ తయారీదారులకు అవసరమైన ముడి ఇనుమును అమెరికా నుండి దిగుమతి చేసుకోవడంపై పన్ను ఎత్తివేసారు.  1775 నాటికి, ఉత్తర అమెరికా కాలనీలు ఇనుము ఉత్పత్తిలో ఇంగ్లాండ్, వేల్స్లను అధిగమించి, ప్రపంచంలో మూడవ అతిపెద్ద ఇనుము ఉత్పత్తిదారుగా నిలిచాయి.
* జూలై 9: యాత్రికుడు జోనాస్ హాన్వే సెయింట్ పీటర్స్బర్గ్ నుండి జర్మనీ, నెదర్లాండ్స్ మీదుగా స్వదేశానికి తిరిగి వచ్చాడు. అదే సంవత్సరం హాన్వే, ఫ్రెంచ్ ఫ్యాషనైన గొడుగును ఉపయోగించిన మొదటి ఆంగ్లేయుడయ్యాడు.
* నవంబర్ 11 &#x2013; టిబెట్ రీజెంట్ హత్య తర్వాత లాసాలో అల్లర్లు చెలరేగాయి.
* నవంబర్ 18 &#x2013; వెస్ట్ మినిస్టర్ వంతెన లండన్లో అధికారికంగా ప్రారంభించబడింది.  
* డిసెంబర్ 29: జమైకాలోని ఇద్దరు వైద్యులు, డాక్టర్ జాన్ విలియమ్స్, డాక్టర్ పార్కర్ బెన్నెట్ లు పిత్తాశయ జ్వరానికి చేసే చికిత్స గురించి ముందు రోజు జరిగిన వాదనకు కొనసాగింపుగా "కత్తులు తుపాకులతో" ద్వంద్వయుద్ధం చేసారు. పోరాటంలో ఇద్దరూ ప్రాణాలు కోల్పోయారు 
* ప్రపంచ జనాభా : 79,10,00,000
** ఆఫ్రికా : 10,60,00,000
** ఆసియా : 50,20,00,000
** ఐరోపా : 16,30,00,000
** లాటిన్-అమెరికా : 1,60,00,000
** ఉత్తర అమెరికా : 20,00,000
** ఓషియానియా : 20,00,000 

## జననాలు

* నవంబర్ 20: టిప్పు సుల్తాన్, మైసూరు రాజు. (మ.1799)

## మరణాలు

* **[[వక్కలంక వీరభద్రకవి]], ** పిఠాపుర సంస్థానములో మొట్టమొదటి ఆస్థానకవి. (జ.1645)

## పురస్కారాలు

## మూలాలు


*
భవనం (ఇంటి పేరు)

**భవనం** తెలుగువారిలో కొందరి ఇంటి పేరు.

## ప్రముఖ వ్యక్తులు
* భవనం వెంకట్రామ్, ఆంధ్ర ప్రదేశ్ మాజీ ముఖ్యమంత్రి. :  (జూలై 18, 1931 - ఏప్రిల్ 7, 2002) అని అందరూ పిలిచే **భవనం వెంకట్రామిరెడ్డి** ఆంధ్ర ప్రదేశ్ రాష్ట్ర 9వ ముఖ్యమంత్రి. ఇతను 1982 ఫిబ్రవరి 24 నుండి సెప్టెంబరు 20 వరకు ఏడు నెలల పాటు రాష్ట్రానికి ముఖ్యమంత్రిగా ఉన్నాడు. రాష్ట్ర ముఖ్య మంత్రులు నారా చంద్రబాబునాయుడు, వై.ఎస్.రాజశేఖరరెడ్డి ఇతని మంత్రివర్గం లోనే కలసి మంత్రులుగా పనిచేశారు. 1978లో మర్రి చెన్నారెడ్డి ప్రభుత్వములో విద్యా శాఖా మంత్రిగా చేరి శాసన మండలికి నియమితుడైనాడు. వెంకట్రామిరెడ్డి కుల రాజకీయాలకు వ్యతిరేకముగా పేరులోని రెడ్డి విడచి ఆ తరువాత అధికారములోకి వచ్చిన అంజయ్య మంత్రివర్గములో కూడా మంత్రిగా కొనసాగాడు.
* భవనం జయప్రద, ఆంధ్ర ప్రదేశ్ శాసనసభ్యురాలు. :  ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె వినుకొండ నియోజకవర్గం నుండి రెండుసార్లు ఎమ్మెల్యేగా గెలిచి మంత్రిగా పని చేసింది. 

## మూలాలు

వర్గం:ఇంటిపేర్లు
1627

**1627** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
* డిసెంబర్ 30: ఐదవ మొఘల్ చక్రవర్తిగా ప్రకటించబడ్డాడు.

## జననాలు
right|thumb|150px|ఛత్రపతి శివాజీ
* జనవరి 25: రాబర్ట్ బాయిల్ -  ఆంగ్లో ఐరిష్ శాస్త్రవేత్త. (మ.1691)
* ఫిబ్రవరి 19: ఛత్రపతి శివాజీ - మరాఠా సామ్రాజ్యస్థాపకుడు. (మ.1680)
* ఫిబ్రవరి 28: ఆబ్రే  డి వెరే, 20వ ఎర్ల్ ఆఫ్ ఆక్స్ఫర్డ్. (మ.1703)
* మే 16: రుడాల్ఫ్ అగస్టస్, డ్యూక్ ఆఫ్ బ్రాన్స్చ్వీగ్-వోల్ఫెన్‌బుట్టెల్. (మ.1704)

## మరణాలు
right|thumb|150px|జహంగీర్
* సెప్టెంబర్ 12: రెండవ ఇబ్రహీం ఆదిల్‌షా -  ఆదిల్ షాహీ వంశానికి చెందిన బీజాపూరు సుల్తాను.(జ.1556)
* అక్టోబర్ 28: జహంగీర్ - మొఘల్ సామ్రాజ్యపు నాలుగవ చక్రవర్తి. (జ.1569)

## పురస్కారాలు

*
సీతారామకల్యాణం

*సీతారామ కళ్యాణం (1961 సినిమా) 

*సీతారామకల్యాణం (1986 సినిమా)
ఉదయం (పత్రిక)

thumb|ఉదయం దినపత్రిక వ్యవస్థాపకుడు దాసరి నారాయణరావు చిత్రం
**ఉదయం దినపత్రిక** 1984 సంవత్సరంలో సినిమా దర్శకుడు, నిర్మాత, రచయిత దాసరి నారాయణరావు ప్రారంభించారు.

ఉదయం పత్రికను తారక ప్రభు పబ్లికేషన్స్ సంస్థ ప్రచురించేది. దీనికి దాసరి నారాయణరావు ఛైర్మన్, రామకృష్ణ ప్రసాద్ మేనేజింగ్ డైరెక్టర్ గా ఉండేవారు. ఎ.బి.కె.ప్రసాద్ సంపాదకుడుగా కొద్ది సంవత్సరాలు పనిచేసాడు. ఇది హైదరాబాదు, విజయవాడ నుండి ప్రచురించబడేది. ఉదయం పత్రిక ప్రారంభించిన ఒక నెల తర్వాత 2,24,000 ప్రతులతో ఆంధ్రప్రదేశ్, దినపత్రిక రంగంలో రెండవ స్థానంలో నిలచింది.  ప్రసాద్ తరువాత కె.రామచంద్రమూర్తి, కె.ఎన్.వై.పతంజలి పత్రికను నిర్వహించారు.

1991లో మాగుంట సుబ్బరామిరెడ్డి ఉదయం పత్రికను కొన్నారు. గజ్జెల మల్లారెడ్డి, పొత్తూరి వెంకటేశ్వరరావు, తరువాత కె.రామచంద్రమూర్తి ప్రధాన సంపాదకులుగా ఉన్నారు. కొన్ని ఆర్థిక ఇబ్బందులు, కార్మిక సమస్యలు తలెత్తి పత్రిక మూతపడింది.

## ప్రత్యేకతలు
* అప్పటికి అత్యధికంగా అనగా రెండు లక్షల కాపీలతో పత్రిక ప్రారంభమైంది.
* ఉదయంలో సమాజంలో జరుగుతున్న అక్రమాలపై ప్రచురించబడిన కొన్ని 'ఇన్వెస్టిగేటివ్ జర్నలిజం రిపోర్టులు' చాలా ప్రాచుర్యం పొందాయి.
* హైదరాబాదు నగరం కోసం ప్రత్యేకంగా టాబ్లాయిడ్ ప్రచురించడం మొదలుపెట్టినది.
* విద్యార్థుల కోసం వెలువరించిన అనుబంధం "దిక్సూచి" చాలా ప్రసిద్ధమైంది.

## మూలాలు

## వెలుపలి లంకెలు

వర్గం:తెలుగు పత్రికలు
వర్గం:1984 స్థాపనలు
వర్గం:దినపత్రికలు
భూకంపాల జాబితా

† MG-R = Gutenberg and Richter's (1954) magnitude, MS = 20 s surface-wave magnitude, M = moment magnitude (Hanks and Kanamori, 1979), and MI is an intensity magnitude, ML is local magnitude (Richter, 1935).&nbsp;
‡ GMT
&nbsp;* Fatalities estimated as high as 655,000.

*Source: [[United States Geological Survey]] (USGS) [http://earthquake.usgs.gov/eqcenter/eqarchives/significant/] *

## మూలాలు

వర్గం:జాబితాలు
వర్గం:ప్రకృతి వైపరీత్యాలు
ఈద్గాహ్

**ఈద్ గాహ్** లేదా **ఈద్గాహ్** () ఒక గాలి బయట మైదాన స్థలంలోని మస్జిద్, సాధారణంగా ఇది ఊరి బయట వుంటుంది. దీనిని ఈద్ (పండుగ), గాహ్ (ప్రదేశం), ఈద్ సమయాన సలాహ్ (నమాజు) లేదా ఈద్ నమాజ్ చేయుటకు ఉపయోగిస్తారు.

మహమ్మదు ప్రవక్త దీనిని ఆచరణలోకి తీసుకు వచ్చారు.sawa ఈద్ నమాజ్ ఊరి బయట చదివే రివాజు. ఈద్ నమాజ్ ఊరి బయట చదవడం సున్నహ్ కూడానూ.

ప్రప్రథమ ఈద్ గాహ్ మదీనా నగరపు పొలిమేరల్లో యుండేది, ఇది మస్జిద్-ఎ-నబవి నుండి దాదాపు 1000 అంగల దూరంలో వుండేది., 

సంవత్సరంలో రెండు ప్రముఖ పండుగలైన రంజాన్, బక్రీదు ల సామూహిక నమాజు ఈ ఈద్‌గాహ్ లో ఆచరించబడుతుంది. ఆంధ్రప్రదేశ్ లోని గ్రామాలలో వీటినే "నమాజు కట్ట" అని కూడా వ్యవహరిస్తూ వుంటారు. పండుగలు కాని సమయాలలో ఈ ఈద్గాహ్ ను ఖాళీగా వుంచడమో లేక ధార్మిక కార్యక్రమాల ఉపయోగానికో ఉపయోగిస్తుంటారు.

పండుగల రోజున ఊరినుండి ఈద్గాహ్ కు బయలుదేరే ముస్లిం సమూహం అల్లాహ్ స్తోత్రములు "అల్లాహు అక్బర్, అల్లాహు అక్బర్, లాఇలాహ ఇల్లల్లాహు అల్లాహు అక్బర్, అల్లాహు అక్బర్, వలిల్లాహిల్ హమ్ద్" (అల్లాహ్ ఘనమైన వాడు, ఒక్కడే దేవుడు, అతడే అల్లాహ్, మేమంతా నీనామమే కీర్తిస్తాము) అని పలుకుతూ బయలుదేరి, ఈద్గాహ్ కు చేరేంతవరకూ పఠిస్తూనే వుంటారు.
## ఈద్ గాహ్ , ఈద్ సలాహ్ ([[నమాజ్]]) సమస్యలు వాటికి సూచనలు

* సున్నహ్ ప్రకారం ఈద్ నమాజ్ లేదా ఈద్ ప్రార్థనలు పట్టణాలలో లేదా నగరాలలో చేయుటకన్నా ఊరి పొలిమేరల్లో చేయుట మిక్కిలి పుణ్యకార్యం.
* మస్జిద్ లలో ఈద్ ప్రార్థనలు చేస్తే అవి పరిపూర్ణాలే కాని ఈద్ గాహ్ (సాధారణంగా ఊరి పొలిమేరల్లో ఉంటాయి) లో చేయడం సున్నహ్. ఇలా చేయకపోవడం సున్నహ్ కు వ్యతిరేకమౌతుంది.
* ఈద్ ప్రార్థనలు ఊరి పొలిమేరల్లోని సామూహిక ప్రార్థనలు. ఒక వేళ పట్టణాల్లో నగరాల్లో ఇలాంటి సౌకర్యం లేకపోతే అవసరానుగుణంగా ఒక ప్రత్యేకమైన మైదానం ఏర్పాటు చేసుకోవాలి. మస్జిద్ లోకూడా ప్రార్థనలు చేసుకోవచ్చు. కాని మైదానాల్లో సామూహిక ప్రార్థనలు ఉత్తమం.
* ఈద్ గాహ్ లో ఈద్ ప్రార్థనలు చేయడం 'సున్నత్-ఎ-ముఅక్కదా'. ముసలివాళ్ళకు మస్జిద్ లోనే ప్రార్థనలు చేసుకోవచ్చు.

## మూలాలు

వర్గం:మస్జిద్‌లు
వర్గం:నమాజ్
అన్నదాత

**అన్నదాత** (ఆంగ్లం: Annadata) అనగా ప్రపంచానికి అన్నం పంచి ఇచ్చే రైతు.
*అన్నదాత (పత్రిక)
*అన్నదాత (సినిమా)
తాళ్ళూరి

**తాళ్ళూరి** తెలుగువారిలో కొందరి ఇంటి పేరు.

## ప్రముఖ వ్యక్తులు
* తాళ్ళూరి నాగేశ్వరరావు, సుప్రసిద్ధ కథకులు, పద్య రచయిత.
* తాళ్ళూరి రామేశ్వరి, తెలుగు సినిమా నటీమణి.
* తాళ్ళూరి జియ్యర్ దాసు, ఆయుర్వేద వైద్యులు, మాజీ శాసనసభ సభ్యులు.
* తాళ్ళూరి నరసింగరావు, రంగస్థల నటులు
* తారక్ తాళ్ళూరి, చరిత్రకారుడు

వర్గం:ఇంటిపేర్లు
అన్నదాత (పత్రిక)

thumb|right|అన్నదాత జనవరి 2009 పత్రిక ముఖచిత్రం.
**[[అన్నదాత]]** తెలుగులో ప్రచురించబడుతున్న వ్యవసాయదారుల సచిత్ర మాసపత్రిక. తెలుగునాట రైతాంగం సమస్యలకు తగిన పరిష్కారాలను సూచిస్తూ వ్యవసాయ విజ్ఞాన సమాచారంతో వెలువడుతున్న పత్రిక. దీని వ్యవస్థాపకుడు, ప్రధాన సంపాదకుడు పాత్రికేయులు చెరుకూరి రామోజీరావు. అన్నదాత తొలి సంచికను అప్పటి ముఖ్యమంత్రి జలగం వెంగళరావు జనవరి, 1969లో ఆవిష్కరించాడు. అదే సంవత్సరం జూన్ 28వ తేదీన ఈ పత్రిక రిజిస్టర్ చేయబడింది.

పత్రిక ప్రారంభించినప్పుడు కె.ఎస్.రెడ్డి సంపాదకులు. 1987 నుండి కార్యనిర్వాహక సంపాదకుడుగా డా.వాసిరెడ్డి నారాయణరావు పనిచేస్తున్నాడు. ప్రతి సంవత్సరం అన్నదాత డయరీని కూడా ప్రచురించి చందాదారులకు అందిస్తున్నారు. ఇందులో రైతాంగానికి ఉపయోగపడే విలువైన సమాచారాన్ని ఏడాది పొడుగునా ఉపయోగపడే విధంగా రూపొందిస్తున్నారు.

2019 నాటికి, ఇది 345,000 సర్క్యులేషన్‌తో భారతదేశంలో అత్యధికంగా పంపిణీ అవుతున్న పత్రికగా నమోదు అయింది.
thumb|డిసెంబరు 2022- అన్నదాత చివరి సంచిక
గత 55 ఏళ్లుగా వెలువడుతున్న అన్నదాత మ్యాగజైన్ డిసెంబరు 2022 సంచికతో ప్రచురణను ఆపివేస్తున్నట్లు సంపాదక వర్గం ప్రకటించింది. 

## బయటి లింకులు

*

వర్గం:వృత్తులకు సంబంధించిన తెలుగు పత్రికలు
వర్గం:1969 స్థాపితాలు
వర్గం:మూతబడిన తెలుగు పత్రికలు
వర్గం:20 వ శతాబ్దపు తెలుగు పత్రికలు
వర్గం:21 వ శతాబ్దపు తెలుగు పత్రికలు
కిరోసిన్

**కిరోసిన్ (kerosene)** నీలం రంగులో ఉన్న కారణంగా దీనిని కృష్ణ నూనె (కృష్ణ ఆయిల్) అని పిలుస్తారు, కొన్నిసార్లు దీనిని  'కెరోసిన్' అని కుడా అంటారు. శాస్త్రీయ పరిశ్రమల యందు దీనిని ఉపయోగస్తారు. ఇది మండే పదార్థం, ద్రవరూపంలో వుంటుంది. దీని పేరుకు మూలం గ్రీకు పదం "కెరోస్" (κηρός వ్యాక్స్). దీనిని 'ల్యాంప్ ఆయిల్' లేదా 'దీపపు నూనె' అనీ వ్యవహరిస్తుంటారు. 

యునైటెడ్ కింగ్ డంలో పారాఫిన్ అని పిలువబడుతుంది.కిరోసిన్ ఒక పెట్రోలియం ఉత్పత్తి పదార్థం. సహజంగా మండే గుణం కలిగి వుంటుంది. దీనిని చమురుగా, ఇంధనంగాను ఉపయోగిస్తారు. దీనిని ప్రధానంగాను విరివిగాను జెట్ ఇంజన్ లను నడుపడానికి ఉపయోగిస్తారు, సాధారణంగా "వేడిమిని పుట్టించడానికి ఇంధనం"గా వుపయోగిస్తారు.

ఇది డీజిల్ లాంటి పదార్థం. కాని దీని స్థానం పెట్రోలు, డీజిల్ ల తరువాతి స్థానమే.

## ఉపయోగాలు
కొన్నిరకాల చిన్న రకపు బాయిలరులలో ఇంధనంగా వాడతారు.

## ఇవీ చూడండి
* చమురు
* ఇంధనం
* పెట్రోలు ఉత్పత్తులు

## మూలాలు

## బయటి లింకులు
* Webster Online Dictionary Entry on Kerosene
* Article on Gesner
* Kerosene Fuel Primer

వర్గం:పెట్రోలియం ఉత్పత్తులు
వర్గం:హైడ్రోకార్బన్ సాల్వెంట్లు
వర్గం:ఇంధనాలు
వర్గం:విమానయాన ఇంధనాలు
వర్గం:కూలెంట్లు
వర్గం:శక్తి వనరులు
వర్గం:శిలాజ ఇంధనాలు

zh-min-nan:Chhàu-iû
zh-yue:火水
శ్రీహరికోట

**శ్రీహరికోట** (ఆంగ్లం : **Sriharikota**) తిరుపతి జిల్లాలోని ఒక తీరప్రాంతపు ద్వీపము, ఆంధ్రప్రదేశ్ లోని కోరమాండల్ తీరంలో గలదు. ఇచ్చట సతీష్ ధావన్ అంతరిక్ష కేంద్రం గలదు, ఈ కేంద్రాన్ని ఇస్రో వారు నిర్వహిస్తున్నారు. ఇక్కడి నుండి భారతదేశం తన రాకెట్లను ప్రయోగిస్తుంది. దీనికి దగ్గరలోని పట్టణం సూళ్ళూరుపేట.

## నేపథ్యం
శ్రీరాముడు ఈదీవిలో అరకోటి లింగాలను ప్రతిష్ఠించి, ఇక్కడ రాక్షస ప్రభావాన్ని తొలగించాడనీ అందువల్లనే ఈ ప్రాంతానికి **శ్రీ అరకోటై** గా పేరు వచ్చి కాలక్రమంలో ఈ పేరు ప్రజల నోళ్ళలో నాని, శ్రీహరికోటగా మారిందిన అక్కడి ప్రజలు భావిస్తారు. రాకెట్ ప్రయోగ కేంద్రం స్థాపించక మునుపు ఈ ప్రాంతం నాగరికతకు ఎంతో దూరం. అమాయకులైన గిరిజన తెగలు నివసించే ప్రాంతం. 1970 వరకూ అంతరిక్ష పరిశోధనలకు కేరళ లోని తిరువనంతపురం పరిసర ప్రాంతాల్లో ఉన్న **తుంబా** అంతరిక్ష కేంద్రాన్ని ఉపయోగించేవారు. కానీ దీని చుట్టూ జనసంచారం ఎక్కువగా ఉండేది. పైగా ఆ కేంద్రం మినీ రాకెట్ ప్రయోగాలకే పరిమితం. భవిష్యత్తులో చేయబోయే భారీ రాకెట్ ప్రయోగాల దృష్ట్యా భారత అంతరిక్ష పరిశోధనా కేంద్రం మరోచోట రాకెట్ కేంద్రాన్ని ఏర్పాటు చేయాలని నిర్ణయించింది. ఈ నేపథ్యంలో డాక్టర్ విక్రమ్ సారాభాయ్ నేతృత్వంలో అనువైన రాకెట్ ప్రయోగ కేంద్ర స్థలం కోసం అన్వేషణలో భాగంగా దేశంలో అన్ని ప్రాంతాలనూ పరిశీలిస్తూ రాగా ఈ దీవి కంటపడింది. భూమధ్యరేఖకు దగ్గరగా ఉన్న ఈ దీవి రాకెట్ ప్రయోగాలకు అత్యంత అనువైనదిగా భావించిన సారాభాయ్ బృందం ఆ విషయాన్ని ఇస్రోకు తెలిపింది. శ్రీహరికోటలో రాకెట్ ప్రయోగ కేంద్ర ఏర్పాటుకు కేంద్ర ప్రభుత్వం అనుమతులివ్వగా, ఆంధ్రప్రదేశ్ ప్రభుత్వం వేల ఎకరాల స్థలాన్ని ఉచితంగా ఇచ్చింది.

## అనుకూలాంశాలు
పులికాట్ సరస్సు, బంగాళా ఖాతం, మధ్య శ్రీహరికోట ద్వీపంలా ఉంది. తూర్పు తీరాన సముద్రం ఉండటం, భూమధ్యరేఖకు సమీపంగా ఉండటం, నిర్జీవ పులికాట్ సరస్సు మరో వైపు ఉన్నాయి. రాకెట్ ప్రయోగ దిశలో భూభాగాలేవీ లేకపోవడం లాంటి కారణాలు కూడా కలిసి రావడం దీని ప్రత్యేకతగా చెప్పుకోవచ్చు. ఒకవేళ ప్రయోగమేదైనా విఫలమైనా రాకెట్ శకలాలు సముద్రంలో పడిపోయేందుకు వీలుంది. మరో విశిష్టత, ఈ కేంద్రం భూమధ్యరేఖకు 13 డిగ్రీల అక్షాంశంలో ఉంది. ఇలా భూమధ్య రేఖకు దగ్గరగా ఉండటం వలన రాకెట్ భూమ్యాకర్షణ శక్తిని తేలిగ్గా అధిగమించి అంతరిక్షంలోకి అనుకున్న విధంగా పంపవచ్చు.

భౌగోళికంగా, సాంకేతికంగా, ప్రపంచంలోనే ప్రథమ స్థానంలో ఉన్న ఫ్రెంచి గయానాలోని కౌరు రాకెట్ ప్రయోగ కేంద్రం భూమధ్య రేఖకు కేవలం ఏడు డిగ్రీల అక్షాంశంలో ఉండగా శ్రీహరికోట కేంద్రం రెండో స్థానంలో కొనసాగుతోంది. ఎంతో గొప్పదిగా చెప్పుకునే అమెరికాలోని కేఫ్ కెన్నెడీ రాకెట్ ప్రయోగ కేంద్రం భూమధ్య రేఖకు 28 డిగ్రీల అక్షాంశంలోనూ, రష్యాలోని రాకెట్ ప్రయోగ కేంద్రం భూమధ్య రేఖకు 55 డిగ్రీల అక్షాంశంలోనూ ఉన్నాయి. శ్రీహరికోట అంతరిక్ష కేంద్రం మొత్తం 43,360 ఎకరాల్లో విస్తరించి ఉంది.
## ప్రయోగాలు
రాకెట్ కేంద్రంగా గుర్తింపు పొందిన తర్వాత మొదట షార్ నుంచి సౌండింగ్ రాకెట్ల ప్రయోగాలు ప్రారంభమయ్యాయి. 1971, అక్టోబర్ 9న **రోహిణి-125** సౌండింగ్ రాకెట్ ను ప్రయోగాత్మకంగా పరీక్షించారు. అది మొదలు, ఇప్పుడు చంద్రయాన్-1 దాకా శ్రీహరికోట ఎన్నో కీలక ప్రయోగాలకు వేదికైంది. ఇంతటి విశిష్టత కలిగిన శ్రీహరికోట అంతరిక్ష కేంద్రం పేరును ఇస్రో మాజీ ఛైర్మన్ సతీష్ ధావన్ జ్ఞాపకార్థం 2002, సెప్టెంబర్ 5న **సతీష్ ధావన్ స్పేస్ సెంటర్** గా మార్చారు.

## ఇవీ చూడండి
* ఇస్రో

## బయటి లింకులు
* శ్రీహరికోట వికీట్రావెల్ లో http://wikitravel.org/en/Sriharikota
## మూలాలు
దఫ్

**దఫ్** (ఆంగ్లం **daf**), (పర్షియన్, అరబ్బీ : **دف**), ఒక రకమైన ఫ్రేము కలిగిన డప్పు లాంటి వాయిద్యం. ఇరాన్, ఇరాక్, సిరియా, అజర్‌బైజాన్, కుర్దిస్తాన్, తజకిస్తాన్ లోని బదఖ్షాన్ ప్రాంతం, మధ్య ప్రాచ్యం లోనూ ఈ వాయిద్యం ప్రసిద్ధి.

## ఇవీ చూడండి
*నఖారా
*రిఖ్
*మజహర్
*దావుల్

## మూలాలు

*Daf (tambour mystique) par Madjid Khaladj - Anthologie des rythmes iraniens / Buda Musique - CD volume 2
*Nafas/ Infinite Breath : Madjid Khaladj (Daf, Dayereh, Tombak, Zang, Zurkhaneh..) / CD Ba Music Records

## బయటి లింకులు

*Nay-Nava the Encyclopedia of Persian Music Instruments
*Different Dafs
*Daf, the Spiritual Frame Drum 
*Frame Drummer Forum 
*Daf, Workshops, Events, Sale 
*www.greekfolkmusicanddance.com/instruments.php
*''Daf, the Spiritual Frame Drum'' . Peyman Nasehpour, Nasehpour.com
*Frame Drummer  YahooGroup

వర్గం:అరబ్బీ సంగీత వాయిద్యాలు
వర్గం:సంగీత వాయిద్యాలు
కిష్కిందపాలెం

**కిష్కిందపాలెం**, బాపట్ల జిల్లా, కొల్లూరు మండలానికి చెందిన రెవెన్యూయేతర  గ్రామం.ఈ గ్రామానికి 3 కిలోమీటర్ల దూరంలో కృష్ణా నది ఉంది. 2013 జూలైలో ఈ గ్రామ పంచాయతీకి జరిగిన ఎన్నికలలో రావుల రమేశ్ ఎం.బి.ఎ., 18 ఓట్ల మెజారిటీతో, సర్పంచిగా ఎన్నికైనారు.

## దర్శనీయ ప్రదేశాలు/దేవాలయాలు

* ఈ గ్రామంలో రెండు రామాలయాలు ఉన్నాయి.
* శ్రీ సీతారామస్వామివారి ఆలయం:- ఈ ఆలయంలో 2014, సెప్టెంబరు-20వ తేదీ శనివారం నాడు, శ్రీదేవీ భూదేవీ సమేత మలయప్పస్వామివారి కళ్యాణోత్సవాన్ని వేద మంత్రోచ్ఛారణల మధ్య, కన్నులపండువగా నిర్వహించారు. తిరుమల తిరుపతి దేవస్థానం నుండి వెంకటేశ్వరస్వామి, లక్ష్మీదేవి, పద్మావతీ అమ్మవారి కళ్యాణ ఉత్సవ విగ్రహాలను తీసికొనివచ్చి, గ్రామంలో ఊరేగించారు. గ్రామ సమీప ప్రాంతాలలోని భక్తులు వేలాదిగా తరలివచ్చి, స్వామివారి కళ్యాణం తిలకించి, హారతి స్వీకరించి పరవశులైనారు. అనంతరం తిరుమల తిరుపతి దేవస్థానం వారు అందించిన స్వామివారి తీర్ధప్రసాదాలు, కంకణాలు, గోవిందనామాలు భక్తులు స్వీకరించారు. అనంతరం వేలాదిమంది భక్తులకు అన్నదానం నిర్వహించారు.
* ఈ గ్రామంలో 2014, సెప్టెంబరు-21 వతేదీ ఆదివారం నాడు, పోతురాజు సంబరాలు నిర్వహించెదరు. 

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
యువ (పత్రిక)

**యువ** తెలుగు మాసపత్రిక. 1934 లో తెనాలి నుంచి ప్రారంభమైంది. చక్రపాణిగా ఆంధ్రులకు సుపరిచితులైన ఆలూరి వెంకట సుబ్బారావు, కొడవటిగంటి కుటుంబరావుతో కలసి ఈ పత్రికను స్థాపించారు. 1960 ప్రాంతంలో యువ హైదరాబాదు నగరానికి మార్చబడింది. కొంతకాలం ఆలూరి సుబ్బారావు కుమారుడు సుధాకర్ సంపాదకుడిగా ఉన్నాడు. 1991-1992లో ఇది మూతపడినది.

యువ పత్రిక ముఖచిత్రం చాలా కాలంగా వడ్డాది పాపయ్య వేశారు. యువలో "భావ పరిచయ పోటీ" అనే శీర్షిక ఉండేది. ఒక కార్టూన్ ప్రచురించి దానికి హాస్యంతో కూడిన వ్యాఖ్య పంపవలసిందని పాఠకులను కోరేవారు. ఉత్తమ వ్యాఖ్యకు బహుమతి ఉండేది. "క్విజ్" అని మరో శీర్షిక ఉండేది. పది ప్రశ్నలు ఒక్కొక్క దానికి నాలుగు సమాధానాలు ఇచ్చి సరైన సమాధానాన్ని గుర్తించే పద్ధతి ఉండేది. వీటికి యువ పత్రికలోని కూపన్లనే ఉపయోగించే షరతు ఉండేది. ఈ శీర్షిక వలన పాఠకుల సాహిత్య జ్ఞానం మెరుగుపడటానికి అవకాశం ఉండేది.

కొడవటిగంటి, యద్దనపూడి సులోచనారాణి వంటి అగ్రశ్రేణి రచయితలు పత్రిక ప్రమాణాలు ఉన్నత స్థాయిలో ఉంచడానికి దోహదం చేశాయి. యువ 1977 నుండి ఆలూరి సుబ్బారావు గారి కలంపేరైన చక్రపాణి పేరిట ఉత్తమ నవలలు, కథలకు అవార్డులు ప్రకటించింది.

సుమారు నాలుగు దశాబ్దాల కాలం తెలుగులో కాల్పనిక సాహిత్యాన్ని ప్రోత్సహించడంలో గురుతరమైన పాత్ర పోషించింది.

## మూలాలు

## వెలుపలి లంకెలు

వర్గం:తెలుగు మాసపత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
వర్గం:తెనాలి నుండి ప్రచురితమైన తెలుగు పత్రికలు